O‘zbekiston Respublikasi Hukumatining ayrim qarorlariga qo‘shimchalar va o‘zgartirish kiritish to‘g‘risida (O‘zbekiston Respublikasi Vazirlar Mahkamasining “2015 — 2020-yillar davrida O‘zbekiston Respublikasi aholisining sog‘lom ovqatlanishini ta’min

O‘zbekiston Respublikasi Vazirlar Mahkamasining “2015 — 2020-yillar davrida O‘zbekiston Respublikasi aholisining sog‘lom ovqatlanishini ta’minlash Konsepsiyasini va chora-tadbirlar kompleksini tasdiqlash to‘g‘risida” 2015-yil 29-avgustdagi 251-son qarorini bajarish yuzasidan Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlariga qo‘shimchalar va o‘zgartish kiritilsin.
 2. O‘zbekiston Respublikasi Sog‘liqni saqlash vazirligi Moliya vazirligi va O‘zbekiston Respublikasi Markaziy banki bilan birgalikda yodlangan tuzni realizatsiya qilishdan tushgan mablag‘larning bir qismini O‘zbekiston Respublikasi Sog‘liqni saqlash vazirligi huzuridagi “Salomatlik-3” loyihasini amalga oshirish Markaziy byurosining (keyingi o‘rinlarda Markaziy byuro deb ataladi) maxsus hisob raqamida jamlash tartibi to‘g‘risidagi nizomni bir oy muddatda ishlab chiqsin va tasdiqlasin.
 3. O‘zbekiston Respublikasi Sog‘liqni saqlash vazirligi yodlangan tuzning sifati, uni ishlab chiqarish, saqlash, olib kelish va realizatsiya qilishning tizimli monitoringini, shuningdek yod yetishmasligi kasalliklari profilaktikasi bo‘yicha tadbirlarning samaradorligini ta’minlasin.
 4. O‘zbekiston Respublikasi Moliya vazirligi mikronutriyentlarni xarid qilish va Markaziy byuroning Oziq-ovqat mahsulotlarini boyitish dasturini amalga oshirish guruhini saqlash uchun nazarda tutilgan Markaziy byuroning maxsus hisob raqamida jamlangan mablag‘lardan samarali foydalanilishi ustidan doimiy nazorat o‘rnatsin.
 5. Vazirliklar va idoralar bir oy muddatda o‘zlari qabul qilgan normativ-huquqiy hujjatlarni ushbu qarorga muvofiqlashtirsinlar.
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.I. Ikramov zimmasiga yuklansin. 
 1. Vazirlar Mahkamasining “Aholi o‘rtasida mikronutriyent yetishmasligi profilaktikasi to‘g‘risida”gi O‘zbekiston Respublikasi Qonunini amalga oshirish chora-tadbirlar haqida” 2010-yil 23-noyabrdagi 260-son qarorida (O‘zbekiston Respublikasi qonun hujjatlari to‘plami, 2010-y., 47-son, 428-modda):
 a) quyidagi mazmundagi 31-band qo‘shilsin:
 “31. Belgilansinki:
 tuzni yodlashtirish uchun zarur bo‘lgan mikronutriyentlarni dastlabki xarid qilish boyitilgan 1-navli bug‘doy unini sotishdan tushgan jamlangan mablag‘lar hisobiga amalga oshiriladi;
 yodlangan tuz ishlab chiqaruvchi korxonalarga mikronutriyentlarni yetkazib berish oldindan haq to‘lanmasdan amalga oshiriladi, yodlangan tuzni sotishdan tushgan tushumning mikronutriyentlarni xarid qilishni ta’minlash uchun ularning qiymatiga teng bo‘lgan bir qismi keyinchalik korxonalar tomonidan O‘zbekiston Respublikasi Sog‘liqni saqlash vazirligi huzuridagi “Salomatlik-3” loyihasini amalga oshirish Markaziy byurosining maxsus hisob raqamiga o‘tkaziladi”;
 b) 7-band o‘z kuchini yo‘qotgan deb hisoblansin.
 2. Vazirlar Mahkamasining “Aholi o‘rtasida mikronutriyent yetishmasligi profilaktikasi to‘g‘risida”gi O‘zbekiston Respublikasi Qonunini amalga oshirishga doir qo‘shimcha chora-tadbirlar haqida” 2013-yil 14-maydagi 129-son qarorining 4-bandiga (O‘zbekiston Respublikasi qonun hujjatlari to‘plami, 2013-y., 20-son, 255-modda) “TIF TN kodi 2106 90 980 3” so‘zlaridan keyin “va 2829 90 800 0” so‘zlari qo‘shilsin.